CELEX: 22011D0007
Language: ro
Date: 2011-04-01 00:00:00
Title: Decizia nr. 7/2011 a Comitetului mixt al SEE din 1 aprilie 2011 de modificare a anexei IV (Energia) la Acordul privind SEE

30.6.2011   
            
            
               RO
            
            
               Jurnalul Oficial al Uniunii Europene
            
            
               L 171/1
            
         DECIZIA NR. 7/2011 A COMITETULUI MIXT AL SEE
   din 1 aprilie 2011
   de modificare a anexei IV (Energia) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa IV la acord a fost modificată prin Decizia nr. 2/2011 a Comitetului mixt al SEE din 11 februarie 2011 (1).
            
         
               (2)
            
            
               Regulamentul (UE) nr. 774/2010 al Comisiei din 2 septembrie 2010 de stabilire a orientărilor privind compensările între operatorii de sisteme de transport și privind abordarea comună de reglementare în domeniul stabilirii taxelor de transport (2) trebuie încorporat în acord,
            
         DECIDE:
   Articolul 1
   După punctul 39 [Regulamentul (CE) nr. 643/2009 al Comisiei] din anexa IV la acord se adaugă următorul text:
   
               „40.
            
            
               
                  32010 R 0774: Regulamentul (UE) nr. 774/2010 al Comisiei din 2 septembrie 2010 de stabilire a orientărilor privind compensările între operatorii de sisteme de transport și privind abordarea comună de reglementare în domeniul stabilirii taxelor de transport (JO L 233, 3.9.2010, p. 1).
               În sensul prezentului acord, dispozițiile regulamentului se citesc cu următoarele adaptări:
               
                           (a)
                        
                        
                           La articolul 3 se adaugă următorul text:
                           «Pentru statele AELS, regulamentul expiră la data intrării în vigoare a Regulamentului (UE) nr. 838/2010 în cadrul Acordului privind SEE.»
                        
                     
                           (b)
                        
                        
                           În anexă, partea B, prima teză de la punctul 3 se înlocuiește cu următorul text:
                           «Valoarea mediei anuale a taxelor de transport plătite de producători trebuie să se situeze între 0-0,5 EUR/MWh, cu excepția acelora care se aplică în Danemarca, Suedia, Finlanda, Norvegia, România, Irlanda și în Regatul Unit al Marii Britanii și Irlandei de Nord.»
                        
                     
                           (c)
                        
                        
                           În anexă, partea B, a doua frază de la punctul 3 se înlocuiește cu următorul text:
                           «Valoarea mediei anuale a taxelor de transport plătite de producători în Danemarca, Suedia, Finlanda și Norvegia trebuie să se situeze între 0-1,2 EUR/MWh.» ”
                        
                     
         Articolul 2
   Textele Regulamentului (CE) nr. 774/2010 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 2 aprilie 2011, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 1 aprilie 2011.
      
         
            Pentru Comitetul mixt al SEE
         
         
            Președintele interimar
         
         Gianluca GRIPPA
      
   
   
      (1)  JO L 93, 7.4.2011, p. 31.
   
      (2)  JO L 233, 3.9.2010, p. 1.
   
      (3)  Nu au fost semnalate obligații constituționale.